A Biddanoa

A chimbighentos e sessantasese
metros subra su mare est bidda mia,
in sos benujos de Santa Maria1
e de difesa montijos2 at trese:

un'a manca, un'a dresta e un'in pese
e divis'est da s'abba in mesania
e una culva roca 'e pedra ia
l'incoronat sa fronte. E bider dese

da sa serra s'istesu panorama
de Janna Arghentu, e totu Logudoro
e Portu Conte, Corsiga e Limbara.

Duas funtanas friscas d'abba jara
tenet, un'in cabila, un'in su coro:
de su Temo una balia, una mama.

Su séighi 'e Ennalzu 1930

1Santa Maria: colle che sovrasta il paese.
2Montijos: colline.